Wasiirka Duulista iyo Hawada ayaa ugu horreyn faahfaahin ka bixiyey qalabkan, waxaanu yidhi “ILAAHEY-baa mahad leh, waana guul weyn oo Somaliland usoo hoyatay inaynu halkan ku rakibno qalab Saadaasha hawada wax weyn inooga tari doona oo suurtogalinaya inaynu la socono xaaladaha hawadeena iyo wixii la hal maala oo aynu aad ugu baahnayn oo waynu ognahay duruufaha abaareed iyo ee ina soo maray, waxaananu dedaal badan u galnay ka wasaarad ahaan inaanu suurtogalino sifo kasta oo aanu ku heli karayno qalab Satelite-ka ku xidhan oo suurtogaliya inaynu sida caalamka la socono hawadeena oo aynu ka caawin karno dadka reer guuraaga ah iyo dadka magaalooyinka iyo dhulka daaqsimeedka si loola socdo, waxaanu barnaamijkani inoo suurtogalinayaa inuu hawshaasi inaga caawiyo inaanu xog ka helno oo Sattelite-ku inoo sahlo”
